Toshkentdagi Zarqaynar ko‘chasining bir qismi 14-aprelgacha transport harakati uchun yopiladi

Toshkentdagi Zarqaynar ko‘chasining bir qismidan harakatlanish vaqtincha cheklanadi, deya xabar bermoqda shahar hokimligi matbuot xizmati.

Qayd etilishicha, yo‘l ta’mirlash ishlari tufayli 14-aprel kuniga qadar Zarqaynar ko‘chasining O‘zbek drama teatridan Sebzor ko‘chasigacha bo‘lgan qismi harakatlanish uchun yopiladi.
Tirbandliklarning oldini olish uchun haydovchilardan aylanma yo‘llardan foydalanish so‘ralgan.
Bundan avval Toshkentdagi “Qo‘yliq” ko‘prigi 20-aprelgacha avtomobillar harakati uchun yopilgani hamda Istanbul Toshkent ko‘chalarini obodonlashtirishga ko‘maklashishi haqida xabar berilgandi.